"Geskiedkundige ontdekking" glo op Mars gedoen | Maroela Media
"Geskiedkundige ontdekking" glo op Mars gedoen
Wetenskaplikes het glo opwindende nuus van een van Curiosity Marstuig se instrumente.
Die span wil glo nog nie enige verdere inligting bekendmaak voordat hulle die resultate bevestig het nie. Die resultate kom glo van 'n instrument op Curiosity genaamd SAM. "Ons ontvang tans data van SAM af en dit lyk baie belowend," het John Grotzinger, hoofondersoeker vir die Curiosity-sending, gesê.
SAM is glo 'n minatuur chemie-laboratorium. Indien 'n klein stukkie van Mars se grond of klippie of selfs lug in SAM geplaas word, kan dit presies uiteensit waaruit dit saamgestel is. Grotzinger sê hulle het onlangs 'n grondmonster in SAM geplaas en die analise toon iets merkwaardig. "Hierdie data gaan in geskiedkundige boeke aangeteken word. Dit lyk baie goed," het hy gesê.
Grotzinger sê dit sal 'n paar weke lank duur voordat die span gereed is om die jongste ontdekking bekend te maak.